Presidentvalget i Tyskland 2022

Presidentvalget i Tyskland 2022 var valget av Tysklands statsoverhode, og ble holdt 13. februar 2022 i Paul Löbe-huset i Berlin. Det var den 17. forbundsforsamlingen som valgte Tysklands president. Tjenestetiden for sittende president Frank-Walter Steinmeier gikk til 18. mars 2022. Steinmeier ble gjenvalgt i første valgomgang med 1045 av 1437 avgitte stemmer.

Valgordning 
Ifølge Tysklands grunnlov må Forbundsforsamlingen tre sammen senest 30 dager før utløpet. 

Presidentvalget er indirekte og skjer i Forbundsforsamlingen, som er sammensatt av samtlige medlemmer av Forbundsdagen og et tilsvarende antall valgt av de tyske delstatene, til sammen 1 472 medlemmer. Forbundsforsamlingen ledes av Forbundsdagspresidenten.

Valget er hemmelig og skjer ved urnevalg, uten forutgående debatt. Den kandidaten som etter første eller flere valgomganger oppnår et flertall av stemmene, har vunnet valget. Dersom en kandidat etter to valgomganger ikke oppnår flertallet av stemmene, vinner den kandidaten som oppnår flest stemmer i tredje valgomgang.

Valgbar som president er tyske statsborgere over 40 år. Valgperioden er fem år, og presidenten kan bare gjenvelges for én ny periode.

Utgangspunkt 
Frank-Walther Steinmeier meddelte 24. mai 2021 at han stilte til valg for sin andre periode som president. FDPs leder Christian Lindner meddelte i desember 2021 at partiet støttet Steinmeiers kandidatur. Partiet Bündnis 90/Die Grünen kunngjorde i januar 2022 at også de støttet kandidaten fra SPD. Det var disse tre som på det tidspunktet hadde dannet regjering. Endelig meddelte også CDU og deretter det danske minoritetspartiet SSW at de støttet Steinmeier.

Den partiløse legen Gerhardt Trabert ble foreslått av partiet Die Linke. Max Otte var medlem av CDU da han ble foreslått av AfD. Han ble straks forslaget var kjent, suspendert fra CDU. Stefanie Gebauer er en fysiker fra Staaken, i dagens Berlin, født 1980. Hun var tidligere medlem av CDU og ved valget i Freie Wähler. Hun hadde ved valget ikke hatt noe verv på noe politisk nivå i Tyskland.

Valgresultat 
Steinmeier stilte til valg for sin andre periode. Han ble i første valgomgang med 1045 av 1437 avgitte stemmer. Gerhard Trabert fikk flere stemmer enn de som representerte partiet Die Linke. Max Otte fikk færre stemmer enn de som representerte AfD som hadde foreslått ham. Også Stefanie Gebauer fikk flere stemmer enn det som hadde vært ventet.

Referanser 

Valg i 2022
2022 i Tyskland
Valg i Tyskland 2022